钦定古今图书集成/理学汇编/学行典/第078卷 > 明敖英慎言集训 > 《言贵和平》
## 钦定古今图书集成/理学汇编/学行典/第078卷 > 明敖英慎言集训 > 《言贵和平》

《韩文公》曰：“仁义之人，其言蔼如也。”

伊川先生曰：“只观发言之平易躁妄，便见其德之厚
薄，所养之浅深矣。”　明道每与荆公论事，心平气和，
荆公多为之动。

《朱子》曰：“心平气和则能言。”

吴明卿曰。韩魏公说到“小人忘恩背义。欲倾己处。”词
气和平。如道寻常事。